cyanic-selkie/wikianc huggingface dataset:
শিলিগুড়ি পুলিশ কমিশনারেট
শিলিগুড়ি পুলিশ কমিশনারেট বা শিলিগুড়ি মেট্রোপলিটান পুলিশ হল পশ্চিমবঙ্গের শিলিগুড়ি শহরের মহানগরাঞ্চলীয় পুলিশ বাহিনী। এই বাহিনী শহরের আইনরক্ষা ও তদন্তের প্রাথমিক দায়িত্বপ্রাপ্য। ২০১২ সালে এই কমিশরারেট গঠিত হয়। এই কমিশনারেট পশ্চিমবঙ্গ পুলিশের অঙ্গ। এটি পশ্চিমবঙ্গের স্বরাষ্ট্র মন্ত্রকের অধীনস্থ। দার্জিলিং পুলিশ জেলাকে দ্বিধাবিভক্ত করে এই কমিশনারেট গঠিত হয়। এর অধীনে রয়েছে ছয়টি থানা।
ডেনিস কম্পটন
ব্যক্তিগত জীবন
হ্যারি ও জেসি কম্পটন দম্পতির দ্বিতীয় সন্তান ছিলেন ডেনিস। লেস কম্পটন তার বড় ভাই। লেসলিও মিডলসেক্সের পক্ষে ক্রিকেট এবং আর্সেনাল ও ইংল্যান্ডের পক্ষে ফুটবল খেলেছেন। বিদ্যালয়ে প্রাথমিক শিক্ষাগ্রহণ শেষে ১৯৩৪ সালে লর্ডসের এমসিসিতে গ্রাউন্ড স্টাফ হিসেবে যোগ দেন।
কম্পটন তিনবার বিবাহ-বন্ধনে আবদ্ধ হন। প্রথম স্ত্রী ডরিস রিচ ছিলেন নর্তকী ও ব্রায়ান নামে সন্তান রয়েছে। দ্বিতীয় স্ত্রী ভ্যালেরি প্লাটের গর্ভে প্যাট্রিক ও রিচার্ড - দুই সন্তান ভূমিষ্ঠ হয়। উভয়েই নাটালের পক্ষে খেলেছেন। রিচার্ডের সন্তান নিক কম্পটন ২০১২-১৩ মৌসুমে সফরকারী ইংল্যান্ডের হয়ে ভারতের বিপক্ষে আহমেদাবাদে টেস্ট অভিষেক ঘটে। কম্পটনের তৃতীয় স্ত্রী ক্রিস্টিন ফ্রাঙ্কলিন টোবিয়াসকে বিয়ে করেন ১৯৭৫ সালে। এ সংসারে শার্লত ও ভিক্টোরিয়া নাম্নী দুই কন্যা রয়েছে।
খেলোয়াড়ী জীবন
১৯৩৬ সাল থেকে ১৯৬৪ সাল পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯৪৬-৪৭, ১৯৫০-৫১ ও ১৯৫৪-৫৫ মৌসুমে অস্ট্রেলিয়া ও নিউজিল্যান্ড; ১৯৪৮-৪৯ ও ১৯৫৬-৫৭ মৌসুমে দক্ষিণ আফ্রিকা এবং ১৯৫৩-৫৪ মৌসুমে ওয়েস্ট ইন্ডিজ গমন করেন।
১৯৩০-এর দশকের শেষদিকে ইংল্যান্ডের অন্যতম শীর্ষস্থানীয় ব্যাটসম্যান ছিলেন। পরবর্তী প্রায় বিশ বছর এ ধারাবাহিকতা অক্ষুণ্ন রাখেন তিনি। ব্যাটিংয়ের বিশেষ ভঙ্গীমার দরুন ক্রিকেটপ্রেমীদের কাছে স্মরণীয় হয়ে আছেন। ১৯৩৮ সালে ডন ব্র্যাডম্যানের সফরকারী অস্ট্রেলিয়া দলের বিপক্ষে মাত্র ১৯ বছর বয়সে প্রথম সেঞ্চুরি করেন। একই সিরিজে লর্ডসে অপরাজিত ৭৬* রান করে দলকে আসন্ন পরাজয়ের হাত থেকে রক্ষা করেন। এ ইনিংসটি বৃষ্টিতে আক্রান্ত পীচে করেছিলেন যা ব্র্যাডম্যানের কাছ থেকে প্রশংসা কুড়ান। ১৯৩৯ সালে এক মৌসুমে ২,৪৬৮ রান করেন। তন্মধ্যে উল্লেখযোগ্য দিক ছিল ওয়েস্ট ইন্ডিজের বিরুদ্ধে ১২০ রান।
কীর্তিগাঁথা
১৯৩৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। পরবর্তীতে ২০১৩ সালে তার নাতি নিক কম্পটনও এই পুরস্কারের অধিকারী হন।
বিশ্ব ক্রিকেটের ইতিহাসে মাত্র সতের জন ক্রিকেটারের একজন হিসেবে প্রথম-শ্রেণীর ক্রিকেটে শতাধিক সেঞ্চুরি করার গৌরবগাঁথা রচনা করেন। ২০০৯ সালে রিচি বেনো, গ্রাহাম গুচ, ফ্রাঙ্ক ওলি, হ্যারল্ড লারউডের সাথে তাকেও আইসিসি ক্রিকেট হল অব ফেমে মরণোত্তর অন্তর্ভুক্ত করা হয়। হার্টফোর্ডশায়ারের শেনলি ক্রিকেট সেন্টারে অবস্থিত প্রধান ক্রিকেট মাঠটি ১৯৯৩ সালে উদ্বোধন করেন ও তার সম্মানে প্রধান মাঠটি ডেনিস কম্পটন ওভাল নামে পরিচিতি পায়। এছাড়াও, লর্ড’স ক্রিকেট গ্রাউন্ডের একটি স্ট্যান্ডের নামকরণ করা হয়।
২০০৫ সালে ইসিবি ও ক্রিকেট অস্ট্রেলিয়া কর্তৃপক্ষ যৌথভাবে অ্যাশেজ সিরিজের জন্য নির্ধারিত সিরিজের সেরা খেলোয়াড়ের পরিবর্তে কম্পটন-মিলার পদক নির্ধারণ করে। বিখ্যাত সাবেক অস্ট্রেলীয় অল-রাউন্ডার কিথ মিলারের সাথে তার বন্ধুত্ব এবং প্রতিপক্ষের ভূমিকাকে মর্যাদা দিতেই এ নামকরণ করা হয়েছে।
১৮৯৬-এর লোমহর্ষক চলচ্চিত্রের তালিকা
১৮৯৬ সালে মুক্তিপ্রাপ্ত ভৌতিক চলচ্চিত্রের তালিকা :
বুথিডং শহরাঞ্চল
২০১২ সালে মংটাও এবং বুথিডং -এ রাখাইনের নাগরিকের সাথে রোহিঙ্গাদের অনুপাত ছিল ৯৪:৬।
২০১০-১১ এ তিনটি উচ্চ বিদ্যালয়, তিনটি মাধ্যমিক বিদ্যালয়, তিনটি মাধ্যমিক বিদ্যালয় (শাখা), ২০ টি পোস্ট-প্রাথমিক বিদ্যালয় এবং ১২২ টি প্রাথমিক বিদ্যালয় ছিল।
মমিন মসজিদ
ইতিহাস
১৯১৩ সালে মঠবাড়িয়ার বুড়িরচর গ্রামের মমিন উদ্দিন আকন নিজ বাড়িতে এই মসজিদের নির্মাণ কাজ শুরু করেন। ২১ জন কারিগর সাত বছরে এ মসজিদটির নির্মাণ কাজ শেষ করেন। ২০০৩ সালে বাংলাদেশ সরকারের প্রত্নতত্ত্ব বিভাগ এটিকে সংরক্ষিত পুরাকীর্তি ঘোষণা দিয়ে এর রক্ষণাবেক্ষণের দায়িত্ব নেয়। ২০০৮ সালে মসজিদটির সংস্কার কাজ করা হয়। এ সময় লোহার ব্যবহারসহ মূল ডিজাইনের বেশ কিছু পরিবর্তন করা হয় বলে অভিযোগ রয়েছে। উল্লেখ্য, এ ধরনের কাঠের তৈরি মসজিদ একসময় ভারতের কাশ্মীরেও একটি ছিল; কিন্তু ১৮৮৫ সালের ভূমিকম্পে সেটি ধ্বংসপ্রাপ্ত হলে মঠবাড়িয়ার মমিন মসজিদই এ ধরনের একমাত্র নিদর্শনে পরিণত হয়।
দূরের মসজিদে নামাজ পড়তে যেতে কষ্ট হয় বলে যুবক মমিন উদ্দিন আকন নিজ বাড়িতে একটি মসজিদ নির্মাণের চিন্তা করলেন। এ উপলক্ষে তিনি বিভিন্ন মসজিদ পরিদর্শনের মাধ্যমে সেগুলোর ডিজাইন ও চারুলিপি সম্পর্কে ধারণা অর্জন করলেন। বাংলাদেশে বেশিরভাগ মসজিদই তৈরি ইট অথবা পাথরের দ্বারা। এগুলোর বেশিরভাগই মুঘল আমলে তৈরি। এরই ধারাবাহিকতায় মমিন উদ্দিন আকন নিজে ইটভাটায় ইট তৈরি করে মসজিদ নির্মাণ শুরু করেন। কিছুদিন পরে তিনি মসজিদটিকে সম্পূর্ণ কাঠ দিয়ে তৈরির পরিকল্পনা নেন। ওই গ্রামের বেশিরভাগ বাড়িই তখন কাঠের তৈরি। এ ছাড়া গ্রামটি ছিল বিভিন্ন কাঠ ও ফলগাছে পরিপূর্ণ। এ কারণে তিনি মসজিদটি বিভিন্ন ধরনের গাছের পাতা, ফুল ও আনারসের মতো ফলের ডিজাইনে করার পরিকল্পনা করেন। দুষ্প্রাপ্য লোহাকাঠ ও বার্মা সেগুনকাঠের ওপর এসব ডিজাইনে ব্যবহার করা হয় প্রাকৃতিক রং। যুবক মমিন উদ্দিন আকন তার আরবি ভাষা, ইসলামিক সংস্কৃতি ও চারুলিপির জ্ঞানকে এক্ষেত্রে কাজে লাগান। তিনি নিজে বসবাস করতেন গ্রামের একটি সাধারণ ঘরে এবং সাদামাটা জীবনযাপনে অভ্যস্ত ছিলেন। তিনি তৎকালীন বরিশাল জেলার স্বরূপকাঠি থেকে ২১ জন কারিকর এবং চট্টগ্রাম ও বার্মা থেকে কাঠ সংগ্রহ করেন। মসজিদটির পুরো পকিল্পনা, নকশা ও চারুলিপির কাজ করা হয় মমিন উদ্দিন আকনের তত্ত্বাবধানে। মসজিদের প্রবেশদ্বারে একটি এবং মেহরাবে একটি চারুলিপির নকশা বসানো হয়।
গত শতকের শেষের দুই দশক ধরে বৃষ্টির পানির কারণে এবং যথাযথ রক্ষণাবেক্ষণের অভাবে মসজিদটির কারুকাজ ও রংয়ের ক্ষতি হতে থাকে। এ সময় মমিন আকনের নাতি মোহাম্মদ শহিদুল্লাহ বিভিন্ন পত্রপত্রিকায় মসজিদটির প্রত্নতাত্ত্বিক মূল্য এবং রক্ষণাবেক্ষণের প্রয়োজনীয়তা নিয়ে লেখালেখি করতে থাকেন। এ সময় তিনি ‘মমিন মসজিদ : স্মৃতি বিস্মৃতির খাতা’ নামে একটি বইও রচনা করেন। যার ফলে ২০০৩ সালে সরকারের প্রত্নতত্ত্ব বিভাগ এটিকে সংরক্ষিত পুরাকীর্তি ঘোষণা করে।
বিবরণ
২০০৮ সালে প্রত্নতত্ত্ব অধিদপ্তর মসজিদটির সংস্কার করে।
বিশিষ্টতা
বর্তমানে এটি দক্ষিণ এশিয়ার একমাত্র কাঠের তৈরি মুসলিম স্থাপত্যকলা। সারা বাংলাদেশের সংরক্ষিত পুরাকীর্তি হিসেবে তালিকাভুক্ত মসজিদের মধ্যে যেগুলো বেশি গুরুত্ব বহন করে সেই সব মসজিদের ছবি জাতীয় জাদুঘরে প্রদর্শিত হচ্ছে; মঠবাড়িয়ার মমিন মসজিদের কয়েকটি আলোকচিত্রও জাতীয় জাদুঘরে সংরক্ষিত আছে।
সুলেহ (চলচ্চিত্র)
সুলেহ একটি বলিউড চলচ্চিত্র, যার কেন্দ্রীয় মহিলা চরিত্রে রয়েছেন যমুনা। এটি প্রমথেশ চন্দ্র বরুয়া পরিচালিত এবং ১৯৪৬ সালে মুক্তি পেয়েছিল।
ইংল্যান্ডের ভূগোল
ইংল্যান্ড গ্রেট ব্রিটেন দ্বীপের মধ্য ও দক্ষিণে দুই-তৃতীয়াংশেরও বেশি অংশ নিয়ে গঠিত এবং এছাড়াও এতে আরও কয়েকটি ছোট ছোট দ্বীপ রয়েছে যার মধ্যে সবচেয়ে বড় হলো আইল অফ উইট। ইংল্যান্ডের উত্তরে স্কটল্যান্ড এবং পশ্চিমে ওয়েলস। এটি ব্রিটেনের মূল ভূখণ্ডের অন্য যে কোনো অংশের চেয়ে মহাদেশীয় ইউরোপের সবচেয়ে কাছাকাছি; ফ্রান্স থেকে কেবল 33 km ইংলিশ চ্যানেল দ্বারা এটি মূল ইউরোপীয় ভূখণ্ড হতে বিভক্ত। ফোকস্টোনের নিকটবর্তী 50 km দীর্ঘ চ্যানেল টানেল ইংল্যান্ডকে ইউরোপের মূল ভূখণ্ডের সাথে সরাসরি সংযুক্ত করে। ইংল্যান্ড - ফ্রান্স সীমান্তটি টানেল বরাবর অর্ধেক।
ভূমি ব্যবহার
ইংল্যান্ডের মোট আয়তন 132938 km2। শস্য ও পতিত জমি মোট ভূমির ৩০%, তৃণভূমি এবং মোটামুটি চারণভূমি ৩৬%, অন্যান্য কৃষিজমি ৫%, কাঠের জন্য ব্যবহৃত ও বনভূমি ৮% এবং নগর হিসাবে ২১% ভূমি ব্যবহৃত হয়।
সীমান্তবর্তী দেশ
ইংল্যান্ডের দুটি স্থল সীমানা রয়েছে: শেভিওট পাহাড় বরাবর স্কটল্যান্ডের সাথে 96 km সীমানা এবং অফা'স ডাইকের পথ অনুসরণ করে গঠিত ওয়েলসের সাথে 257 km দীর্ঘ সীমানা। ‌এছাড়াও, পশ্চিমে আইরিশ সাগর ইংল্যান্ডকে আয়ারল্যান্ড এবং আইল অফ ম্যান থেকে; পূর্ব দিকে উত্তর সাগর ইংল্যান্ডকে ডেনমার্ক, জার্মানি, নেদারল্যান্ডস এবং বেলজিয়াম থেকে এবং দক্ষিণে ইংলিশ চ্যানেল ইংল্যান্ডকে ফ্রান্স এবং চ্যানেল দ্বীপপুঞ্জ থেকে পৃথক করেছে।
আন্দামান দ্বীপপুঞ্জ অভিযান
প্রাথমিক অভিযান
১৮৬৭ সালের আগে ভারতে ব্রিটিশরা লিটল আন্দামান দ্বীপটিকে উপেক্ষাই করে এসেছিল। ১৮৬৭ সালের ২১ মার্চ "অসম ভ্যালি" জাহাজের ক্যাপ্টেন ও সাতজন নাবিক কাঠের জন্য দ্বীপে অবতরণ করেন। অসম ভ্যালি থেকে দ্বীপের দক্ষিণাংশে তাদের দেখা যায়। তারা তাদের নৌকা নিয়ে দ্বীপে গিয়েছিলেন এবং সৈকতে নৌকা রেখে জঙ্গলে প্রবেশ করেন। দুদিন পরও যখন তারা ফিরে এলেন না, তখন অসম ভ্যালি রেঙ্গুনে গিয়ে ঘটনাটি রিপোর্ট করে। এই ঘটনাটির নাম দেওয়া হয় "অসম ভ্যালি ঘটনা"। এই ঘটনার ফলস্রুতিতেই পরে যে সংঘর্ষের ঘটনাটি ঘটেছিল তা ওং যুদ্ধ নামে পরিচিত হয়। এই যুদ্ধে বেশ কিছু ওং মারা যায়। লিটল আন্দামানে একটি জাহাজ পাঠানো হয়। কিন্তু জাহাজটি সৈকতে কয়েক টুকরো কাপড়ের (সম্ভবত নাবিকদের টুপির অংশ) খবর ছাড়া আর কিছু নিয়ে আসতে সক্ষম হয় আ।
কিছুদিন পরে পোর্ট ব্লেয়ারের স্টেশন শিপ "কুয়াং টুং" আন্দামানিদের দায়িত্বপ্রাপ্ত ব্রিটিশ আধিকারিক মিস্টার হমফ্রেকে কয়েকজন স্থানীয় অধিবাসী সহ পাঠানো হয় সেই দ্বীপে। তাদের উদ্দেশ্য ছিল স্থানীয় অধিবাসীদের প্রতি বন্ধুত্বপূর্ণ মনোভাব প্রকাশ করা। কিন্তু তারা বিফল হন। কারণ দ্বীপে নামা মাত্রই স্থানীয় ওং জাতির লোকেরা তাদের আক্রমণ করে। ওংরা তাদের দিকে আগুন ছোঁড়ায় তারা ফিরে আসতে বাধ্য হন। নিরুদ্দেশ নাবিকদের খোঁজ না মেলায় এই অভিযানও ব্যর্থ বলে পরিগণিত হয়। তাই একটি ছোটো সৈনিকদল নিয়ে বৃহত্তর অভিযান প্রেরিত হয়। ১৮৬৭ সালের ৬ মে এই দলটি আবার কুয়াং টুং জাহাজে করে দ্বীপে পৌঁছায়। তিনটি নৌকাকে সৈকতে পাঠানো হয়। ওংরা তাদের দিকেও আগুন ছুঁড়েছিল। জঙ্গলে একটি মাথার খুলি পাওয়া গিয়েছিল, যেটিকে প্রথম দলের কারোর মাথার খুলি বলে মনে করা হয়েছিল। সৈতকে চারটি পচাগলা দেহও পাওয়া গিয়েছিল। ওংরা যদিও এই দলটিকে জঙ্গলের মধ্যে নিয়ে যেতে প্ররোচিত করছিল, তবুও সৈঙ্করা সৈকতেই রয়ে যায়। এখানেও ওংরা আগুন ছুঁড়ছিল। রসদ কমে আসলে উদ্ধারকারী নৌকাটি সংকেত পাঠাতে শুরু করে। কিন্তু পথে নৌকা উলটে গিয়ে একজন লেফট্যানেন্ট ডুবে যান।
ভিক্টোরিয়া ক্রস প্রদান
১৮৬৭ সালের ১৭ ডিসেম্বর এই নির্দেশটি গেজেটভুক্ত করা হয়: ''THE Queen has been graciously pleased to signify Her intention to confer the decoration of the Victoria Cross on the undermentioned Officer and Private Soldiers of Her Majesty's Army, whose claims to the same have been submitted for Her Majesty's approval, for their gallant conduct at the Little Andaman Island, as recorded against their names, viz. :—''
2nd Battalion, 24th Regiment: Assistant-Surgeon Campbell Millis Douglas, M.D, Private Thomas Murphy, Private James Cooper, Private David Bell, Private William Griffiths.
For the very gallant and daring manner in which, on the 7th of May, 1867, they risked their lives in manning a boat and proceeding through a dangerous surf to the rescue of some of their comrades, who formed part of an expedition which had been sent to the Island of Little Andaman, by order of the Chief Commissioner of British Burmah, with the view of ascertaining the fate of the Commander and seven of the crew of the ship " Assam Valley," who had landed there, and were supposed to have been murdered by the natives.
The officer who commanded the troops on the occasion reports : About an hour later in the day Dr. Douglas, 2nd Battalion, 24th ."Regiment, and the four Privates referred" to, gallantly manning the second gig, made their way through the surf almost to the shore, but finding their boat was half filled with water, they retired. A second attempt made by Dr. Douglas and party proved successful, five of us being safely passed through the surf to the boats outside. A third and last trip got the whole of the party left on shore safe to the boats. It is stated that Dr. Douglas accomplished these trips through the surf to the shore by no ordinary exertion. He stood in the bows of the boat, and worked her in an intrepid and seamanlike manner, cool to a degree, as if what he was then doing was an ordinary act of every-day life. The four Privates behaved in an equally cool and collected manner, rowing through the roughest surf when the slightest hesitation or want of pluck on the part of any one of them would have been attended by the gravest results. It is reported that seventeen officers and men were thus saved from what must otherwise have been a fearful risk, if not certainty of death.
সিকিম জাতীয় কংগ্রেস
সিকিম জাতীয় কংগ্রেস ( এসএনসি) ছিল সিকিম রাজ্যের একটি রাজনৈতিক দল । এটি ১৯৬২ সালে স্বতন্ত্র দল, রাজ্য প্রজা সম্মেলন, এবং তৎকালীন প্রভাবশালী দল, সিকিম রাজ্য কংগ্রেস এবং সিকিম ন্যাশনাল পার্টির ভিন্নমতাবলম্বীদের একীভূতকরণের মাধ্যমে প্রতিষ্ঠিত হয়েছিল। কাজী লেন্দুপ দর্জি ছিলেন এর নেতা।
১৯৭৫ সালে ভারতের সাথে সিকিম একীভূত হওয়ার পর দলটি ভারতীয় জাতীয় কংগ্রেসের সাথে একীভূত হয়।
সুখী জীবন
সুখী জীবন একটি বলিউড চলচ্চিত্র। এটি ১৯৪২ সালে মুক্তি পেয়েছিল।
এরিক কান্ডেল
এরিক রিচার্ড কান্ডেল (জন্ম নভেম্বর ৭, ১৯২৯) একজন অস্ট্রীয়-আমেরিকান চিকিৎসক যিনি একাধারে মনোরোগ বিজ্ঞানী, স্নায়ুবিজ্ঞানী এবং একজন বিশ্ববিদ্যালয়ের অধ্যাপক, তিনি কলম্বিয়া বিশ্ববিদ্যালয়ের কলেজ অফ ফিজিসিয়ান এন্ড সার্জিয়ন এ প্রাণরসায়ন এবং প্রাণপদার্থবিদ্যা পড়ান।
তিনি স্নায়ুকোষে স্মৃতি সংরক্ষণের উপর গবেষণা করে ২০০০ সালে নোবেল পুরস্কার পেয়েছিলেন। তিনি আরভিদ কার্লসন এবং পল গ্রিনগার্ডের সাথে পুরস্কারটি ভাগাভাগি করে নিয়েছিলেন।
মনোবিজ্ঞান অধ্যয়ন করা কান্ডেল বুঝতে চেয়েছিলেন স্মৃতি কীভাবে কাজ করে। তার পরামর্শদাতা হ্যারি গ্রুন্ডফেষ্টের পরামর্শ অনুসরণ করে, কান্ডেল স্নায়ুতন্ত্র অধ্যয়ন করার জন্য বৃহত এবং মৌলিক স্নায়বিক কাঠামোযুক্ত প্রাণী খুঁজছিলেন। তাই কান্ডেল সমুদ্র স্লাগ অ্যাপ্লিসিয়া ক্যালিফোর্নিকার -কে তার কাজের জন্য বেছে নেন, যা তাকে সবচেয়ে বিখ্যাত করেছে, এই প্রাণীর বৃহৎ স্নায়ু কোষ রয়েছে এবং এটি শিখতে সক্ষম প্রাণীদের গোষ্ঠীর সদস্য।
তিনি হাওয়ার্ড হিউজ মেডিকেল ইনস্টিটিউটের সিনিয়র তদন্তকারী ছিলেন। নিউরোবায়োলজি এবং আচরণ কেন্দ্রের প্রতিষ্ঠাতা পরিচালকও ছিলেন, যা বর্তমানে কলম্বিয়া বিশ্ববিদ্যালয়ের স্নায়ুবিজ্ঞান বিভাগ। তিনি বর্তমানে মস্তিষ্ক ও আচরণ গবেষণা ফাউন্ডেশনের বৈজ্ঞানিক কাউন্সিলে দায়িত্ব পালন করছেন। কান্ডেলকে জনপ্রিয় করে তার, ইন সার্চ অফ মেমোরি: দ্য ইমারজেন্সি অফ নিউ সায়েন্স অফ মাইন্ড, বিষয়ে তার দীর্ঘ গবেষণা যা তাকে ২০০০ সালে লস অ্যাঞ্জেলেস টাইমস বুক প্রাইজ এ বিজ্ঞান ও প্রযুক্তি বিভাগে পুরস্কারে ভূষিত করেছিল।
প্রথম বছরগুলো
এরিকের মা শার্লট জিমেলস ১৮৯৭ সালে পকাত্তির কলোমিয়ায় জন্মগ্রহণ করেন (আধুনিক ইউক্রেইন )। তিনি একজন শিক্ষিত আশকানাজি ইহুদি মধ্যবিত্ত পরিবার থেকে এসেছিলেন। তখন কলোমিয়া অস্ট্রিয়া-হাঙ্গেরির অংশ ছিল। তার পিতা হারমান কান্ডেল ১৮৯৮ সালে গ্যালিসিয়ার ওলেস্কোতে (তৎকালীন অস্ট্রিয়া-হাঙ্গেরির অংশ) একটি দরিদ্র পরিবারে জন্মগ্রহণ করেছিলেন। বিশ্বযুদ্ধের শুরুতে তার বাবা-মা অস্ট্রিয়ার ভিয়েনায় চলে এসেছিল, যেখানে তাদের সাক্ষাৎ হয় এবং ১৯২৩ সালে তারা বিয়ে করেছিল।
এরিক কান্ডেলের জন্ম ৭ নভেম্বর, ১৯২৯, ভিয়েনায়। এর অল্প সময়ের মধ্যেই এরিকের বাবা একটি খেলনার দোকান স্থাপন করেছিলেন। তবে, যদিও তারা পুরোপুরি আত্মসংশ্লিষ্ট ও সমৃদ্ধ হয়েছিল, ১৯৩৮ সালের মার্চ মাসে জার্মানি সাথে এই দেশটি সংযুক্ত হওয়ার পরে তারা অস্ট্রিয়া ত্যাগ করে । আর্যায়নকরণ ( ইহুদীদের বিতারিতকরন ) এর ফলস্বরূপ, ইহুদিদের উপর আক্রমণ আরও বৃদ্ধি পেয়েছিল এবং ইহুদিদের সম্পত্তি বাজেয়াপ্ত করা হচ্ছিল। এরিক যখন ৯ বছর এবং তার ভাইয়ের ১৪ বছর, বেলজিয়ামের অ্যান্টওয়ার্পের জেরোলস্টেইনে উঠেছিলেন এবং ১৯৩৯ সালের ১১ ই মে আমেরিকার ব্রুকলিনে মামার চলে আসেন, পরে তার বাবা-মা তাদের অনুসরণ করেছিলেন।
মার্কিন যুক্তরাষ্ট্রে পৌঁছে এবং ব্রুকলিনে স্থায়ী হওয়ার পরে, কান্ডেলকে তার দাদা ইহুদী সংক্রান্ত পড়াশুনা করিয়েছিলেন এবং ফ্ল্যাটবুশের যিশিভাতে পড়ার সুযোগ পান, সেখান থেকে তিনি ১৯৪৪ সালে স্নাতক হন। তিনি নিউ ইয়র্ক সিটি স্কুল পদ্ধতির অধীনে ব্রুকলিনের  'ইরাসমাস হল হাই স্কুলে' পড়াশোনা করেছেন।
কান্ডেলের প্রাথমিক আগ্রহ ছিল ইতিহাসের ক্ষেত্রে। হার্ভার্ড বিশ্ববিদ্যালয়ের স্নাতকে তার মুখ্য বিষয় ছিল ইতিহাস ও সাহিত্য। তিনি "তিনজন জার্মান লেখকের (কার্ল জাকমায়ার, হ্যানস ক্যারোসা, এবং আর্নস্ট জঞ্জার) জাতীয় সমাজতন্ত্র" উপর একটি স্নাতক সম্মানসূচক থিসিস লিখেছিলেন। হার্ভার্ডে, বিএফ স্কিনারের কাজের দ্বারা প্রভাবিত হয়ে, কান্ডেল শেখা এবং স্মৃতি নিয়ে আগ্রহী হয়ে উঠলেন। মতো স্কিনার মনোবিজ্ঞান থেকে স্নায়ুবিজ্ঞান আলাদা ভেবেছিলেন, তবে কান্ডেলের কাজ মূলত মনোবিজ্ঞান এবং স্নায়ুবিজ্ঞানের মধ্যে সম্পর্ককে ব্যাখ্যা করা।
কান্ডেলের কাছে স্নায়ুবিজ্ঞানের জগৎ উন্মুক্ত হয়েছিল যখন তিনি আনা ক্রিসের সাথে দেখা করেছিলেন, যার বাবা-মা আর্নস্ট ক্রিস এবং মেরিয়েন রি ছিলেন মনোবিজ্ঞানী ছিলেন। অজ্ঞান স্নায়বিক প্রক্রিয়াগুলির গুরুত্ব প্রকাশের অগ্রদূত সিগমুন্ড ফ্রয়েডের প্রেরণা এবং অচেতন এবং সচেতন স্মৃতিশাস্ত্র ই ছিল কান্ডেলের আগ্রহের মূল বিষয়বস্তু।
মেডিকেল স্কুল এবং প্রাথমিক গবেষণা
১৯৫২ সালে তিনি নিউ ইয়র্ক বিশ্ববিদ্যালয় মেডিকেল স্কুলে পড়াশোনা শুরু করেন। স্নাতক হবার পর তিনি মনের জৈবিক ভিত্তিতে দৃঢ়ভাবে আগ্রহী ছিলেন। এই সময়ে তিনি তার ভবিষ্যত স্ত্রী, ডেনিস বাইস্ট্রিনের সাথে দেখা করেছিলেন। কান্ডেলকে প্রথম কলম্বিয়া বিশ্ববিদ্যালয়ের হ্যারি গ্রান্ডফেস্ট গবেষণাগারে তার মুখোমুখি করা হয়েছিল। গ্রান্ডফেস্ট পরিচিত ছিল, কারণ এখানে প্রদর্শন করা হতো এ্যাকশন পোটেনসিয়াল কন্ডাকশন ভেলোসিটি এক্সন ব্যাসের উপর নির্ভরশীল। কান্ডেল গবেষকরা মতবিনিময় করেছিলেন মেরুদন্ডী প্রাণীর ব্রেনের অপেক্ষাকৃত ছোট স্নায়ুকোষের বৈদ্যুতিক ক্রিয়াকলাপের অন্তঃকোষীয় রেকর্ডিংয়ের প্রযুক্তিগত চ্যালেঞ্জগুলি নিয়ে।
সেরিব্রাল কর্টেক্সের ইলেক্ট্রোফিজিওলজি নিয়ে নিউরোবায়োলজিকাল কাজ শুরু করার পরে, কান্ডেল স্টিফেন কুফলারের অগ্রগতি দেখে মুগ্ধ হয়েছিলেন। সে সামুদ্রিক অমেরুদন্ডী থেকে স্নায়ুকোষ বিচ্ছিন্ন করে কাজ করছিলেন যেটা ছিল আরো একসেসিবল । ১৯৫৫ সালে কান্ডেল মেডিকেল স্কুল থেকে স্নাতক হন এবং স্ট্যানলি ক্রেনের কাছ থেকে শিখেছিলেন কীভাবে ক্রে ফিশের অতিকায় অ্যাক্সোনের মাইক্রো ইলেক্ট্রোডগুলির অন্তঃকোষীয় রেকর্ডিং করা যায়।
কার্ল ল্যাশলি, একজন প্রখ্যাত আমেরিকান নিউরোসাইকোলজিস্ট, মস্তিষ্কের কর্টেক্সে মেমরি স্টোরেজ করার জন্য একটি শারীরবৃত্তীয় লোকাস শনাক্ত করতে ব্যর্থ হলেও চেষ্টা করেছিলেন। ক্যান্ডেল ১৯৫৭ সালে মার্কিন ন্যাশনাল ইনস্টিটিউট অফ হেলথ -এর নিউরোফিজিওলজি ল্যাবরেটরিতে যোগদান করেছিলেন, উইলিয়াম বিচার স্কোভিল এবং ব্রেন্ডা মিলনার এক এইচএম রোগীর বর্ণনা করেছিলেন, যিনি তার হিপোক্যাম্পাস অপসারণের পরে নতুন স্মৃতি গঠনের ক্ষমতা হারিয়েছিলেন। কান্ডেল হিপ্পোক্যাম্পল পিরামিডাল নিউরন থেকে ইলেক্ট্রোফিজিওলজিক্যাল রেকর্ডিংয়ের কাজটি করেন। অ্যালডেন স্পেন্সারের সাথে কাজ করে, তিনি হিপ্পোক্যাম্পাল স্নায়ুকোষের ডেন্ড্রিটিক গাছগুলিতে অ্যাকশন পোটেনসিয়ালে জন্য ইলেক্ট্রোফিজিওলজিক্যাল প্রমাণ পেয়েছিলেন। দলটি এই স্নায়ুকোষের স্বতঃস্ফূর্ত পেসমেকারের মতো ক্রিয়াকলাপটি, পাশাপাশি হিপোক্যাম্পাসে একটি পুনরাবৃত্তি বাধাও লক্ষ্য করেছে। তারা বৈদ্যুতিক ক্রিয়াকলাপের প্রথম অন্তঃকোষীয় ইপিলেপ্টিক স্পাইক এবং স্পাইকগুলির রানসগুলি রেকর্ড করে। তবে, মেমরির প্রতি শ্রদ্ধা রেখে, হিপ্পোক্যাম্পাল স্নায়ুকোষের সাধারণ ইলেক্ট্রোফিজিওলজিক্যাল বৈশিষ্ট্যগুলিতে কিছুই ছিল না যাতে বলা যায় যে হিপ্পোক্যাম্পাস সুস্পষ্টভাবে মেমরির সঞ্চয় করে।
কান্ডেল বুঝতে শুরু করেছিলেন যে মেমরি স্টোরেজ অবশ্যই স্নায়ুকোষের মধ্যে সিন্যাপটিক সংযোগগুলির পরিবর্তনের উপর নির্ভর করে এবং হিপ্পোক্যাম্পাসের জটিল সংযোগটি সিনাপেসের বিশদ ফাংশন অধ্যয়নের জন্য সেরা সিস্টেম ছিল না। কান্ডেল সচেতন ছিলেন যে কনরাড লরেঞ্জ, নিকো টিনবারজেন এবং কার্ল ভন ফ্রিচের মতো বিজ্ঞানীরা আচরণের তুলনামূলক অধ্যয়নগুলি প্রকাশ করেছিল যে, খুব সাধারণ প্রাণীর মধ্যেও সাধারণ শেখার সন্ধান পাওয়া যায়। কান্ডেল অনুভব করেছিলেন যে একটি সহজ প্রাণীর মডেল নির্বাচন করা ফলপ্রসূ হবে যা শেখার এবং স্মৃতি সঞ্চয় করার সাথে জড়িত সিন্যাপটিক পরিবর্তনের ইলেক্ট্রোফিজিওলজিক্যাল বিশ্লেষণকে সহায়তা করবে। তিনি বিশ্বাস করেছিলেন যে, শেষ পর্যন্ত ফলাফলগুলি মানুষের জন্য প্রযোজ্য বলে প্রমাণিত হবে। এই সিদ্ধান্তটি ঝুঁকিবিহীন ছিল না: অনেক সিনিয়র জীববিজ্ঞানী এবং মনোবিজ্ঞানীরা বিশ্বাস করেছিলেন যে অমেরুদন্ডী প্রানীর ফিজিওলজি অধ্যয়ন করে মানুষের স্মৃতিশাস্ত্র সম্পর্কে দরকারী কিছুই শেখা যায় না।
১৯৬২ সালে মনোরোগ বিশেষজ্ঞের পড়াশোনা শেষ করার পরে কান্ডেল সামুদ্রিক মলাস্ক অ্যাপ্লিসিয়া ক্যালিফোর্নিকা সম্পর্কে জানতে প্যারিসে লেডিস্লাভ টকের, কাছে গিয়েছিলেন। কান্ডেল বুঝতে পেরেছিলেন যে অভ্যাস, সংবেদনশীলতা, শাস্ত্রীয় কন্ডিশনার এবং অপারেন্ট কন্ডিশনারের মতো সহজ ধরনের শিক্ষাগুলি সহজেই অ্যাপ্লিয়া থেকে বিচ্ছিন্ন গ্যাংলিয়া দিয়ে অধ্যয়ন করা যেতে পারে। "গ্যাংলিওনে একটি একক কোষের আচরণের রেকর্ড করার সময়, গ্যাংলিওনের একটি স্নায়ু অ্যাক্সন পথটি শর্তযুক্ত উদ্দীপিত হতে পারে, অন্য পথটি শর্তহীন উদ্দীপিত হয়। সম্মিলিত উদ্দীপনা ফলে নির্দিষ্ট সিনাপসে ইলেক্ট্রোফিজিওলজিকাল পরিবর্তনগুলি শনাক্ত করা যেতে পারে। ১৯৬৫ সালে প্রকাশিত কান্ডেল তার প্রারম্ভিক ফলাফল প্রকাশ করেন। ফলাফল প্রি-সিনাপটিক পোটেনসিয়েসন সহ শেখার একটি সহজ ধরন নির্দেশ করে।
নিউ ইয়র্ক বিশ্ববিদ্যালয় মেডিকেল স্কুলে অনুষদ সদস্য
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Eric_Kandel_1978.jpg|থাম্ব|১৯৭১ সালে কান্ডেল কান্ডেল নিউইয়র্ক বিশ্ববিদ্যালয় মেডিকেল স্কুলের ফিজিওলজি এবং সাইকিয়াট্রি বিভাগে অবস্থান নিয়েছিলেন, অবশেষে নিউরোবায়োলজি এবং আচরণনিক বিভাগ গঠন করেছিলেন। ইরভিং কুপফারম্যান এবং হ্যারল্ড পিনস্কারের সাথে কাজ করে, তিনি অক্ষত অ্যাপ্লিয়া দ্বারা সহজ পদ্ধতিতে শেখার জন্য প্রোটোকল তৈরি করেছিলেন। বিশেষত, গবেষকরা দেখিয়েছেন যে বর্তমানে বিখ্যাত গিল-প্রত্যাহার রিফ্লেক্স, যার সাহায্যে স্লাগ তার কোমল গিল টিস্যুকে বিপদ থেকে রক্ষা করে, সেটা অভ্যাসগত এবং অনুভূতিশীল উভয়ের জন্যই সংবেদনশীল ছিল। ১৯৭১ সালে টম কেরু গবেষণা গ্রুপ যোগ দিয়ে এতদিন যে গবেষণা কাজ স্বল্পমেয়াদী মেমরি পর্যন্ত সীমাবদ্ধ ছিল সেটাকে প্রসারিত করে দীর্ঘমেয়াদী মেমরি করতে প্রয়োজনীয় প্রক্রিয়াকরনে সহযোগিতা করেছিল।
১৯৮১ সালের মধ্যে, টেরি ওয়াল্টার্স, টম অ্যাব্রামস এবং রবার্ট হকিনস সহ পরীক্ষাগার সদস্যরা অ্যাপ্লিয়া সিস্টেমকে শাস্ত্রীয় কন্ডিশনিং অধ্যয়ন করে এটা জানতে সক্ষম হয়েছিলেন, যে অমেরুদন্ডী ও অমেরুদন্ডী প্রাণীদের শেখার প্রণালীতে আপাত ফারাক বিদ্যমান, যা মেরুদন্ডীতে আরো জটিল। মৌলিক আচরণ অধ্যয়নের পাশাপাশি, ল্যাবটিতে অন্যান্য কাজ যেমন সেনসরি নিউরনস, ইন্টারনিউরনস এবং মটর নিউরনের আচরণের সাথে জড়িত নিউরোনাল সার্কিটগুলি শনাক্ত করে। অক্ষত প্রাণীদের শেখার মাধ্যমে নির্দিষ্ট সিনাপটিক সংযোগগুলি বিশ্লেষণের অনুমতি দেয়। কান্ডেলের পরীক্ষাগার থেকে প্রাপ্ত ফলাফলগুলি "পূর্বে বিদ্যমান উত্তেজনাপূর্ণ সংযোগগুলির কার্যকরী পরিবর্তন" যে শেখার ভিত্তি তার শক্ত প্রমাণ সরবরাহ করেছিল।
শেখার সময় আণবিক পরিবর্তন
১৯৬৬ সালে জেমস শোয়ার্টজ কান্ডেলের সাথে লার্নিং এবং মেমরি স্টোরেজের সাথে জড়িত স্নায়ুকোষে পরিবর্তনের একটি জৈব-রাসায়নিক বিশ্লেষণে সহযোগিতা করেছিলেন। এই সময়ের মধ্যে এটি জানা ছিল যে স্বল্প-মেয়াদী স্মৃতি থেকে পৃথক দীর্ঘমেয়াদী মেমরি নতুন প্রোটিনগুলির সংশ্লেষণের সাথে জড়িত। ১৯৭২ সাল নাগাদ তাদের প্রমাণ ছিল যে অ্যাপলিয়া গ্যাংলিয়ায় দ্বিতীয় বার্তাবাহক অণু সাইক্লিক এএমপি (সিএএমপি) তৈরি হয় যে অবস্থায়, সেটাই আবার স্বল্পমেয়াদী মেমরি গঠনের করে। ১৯৭৪ সালে কান্ডেল তার ল্যাবটি কলম্বিয়া বিশ্ববিদ্যালয়ে স্থানান্তরিত করেন এবং নিউরোবায়োলজি এবং আচরণ কেন্দ্রের প্রতিষ্ঠাতা পরিচালক হন। শীঘ্রই এটি সন্ধান করা হয়েছিল যে নিউরোট্রান্সমিটার সেরোটোনিন, দ্বিতীয় ম্যাসেঞ্জার সিএএমপি তৈরির অভিনয় করে, গিল-প্রত্যাহার রিফ্লেক্স সংবেদনশীলতার আণবিক ভিত্তিত সাথে জড়িত। ১৯৮০ সাল নাগাদ পল গ্রিনগার্ডের সহযোগিতায় প্রমাণ হয়েছিল যে সিএএমপি-নির্ভরশীল প্রোটিন কিনেস, প্রোটিন কিনাস (পিকেএ) নামেও পরিচিত, সিএএমপি-র উন্নত স্তরের প্রতিক্রিয়ায় এই জৈব রাসায়নিক অভিনয় করে। স্টিভেন সিগেলবাউম এমন একটি পটাসিয়াম চ্যানেল শনাক্ত করেছিলেন যা পিকেএ দ্বারা নিয়ন্ত্রিত হতে পারে, সংযুক্ত সেরোটোনিনের প্রভাবগুলি পরিবর্তিত সিনাপটিক ইলেক্ট্রোফিজিওলজিতে পরিবর্তিত করে।
১৯৮৩ সালে কান্ডেল কলম্বিয়ার হাওয়ার্ড হিউজ মেডিকেল রিসার্চ ইনস্টিটিউট গঠনে সহায়তা করেছিলেন যা আণবিক নিউরাল সায়েন্সের প্রতি অনুগত ছিল। কানডেল ল্যাব তখন স্বল্পমেয়াদী স্মৃতিগুলিকে দীর্ঘস্থায়ী স্মৃতিতে রূপান্তর করতে সংশ্লেষিত প্রোটিনগুলি শনাক্ত করার চেষ্টা করেছিল। পিকেএর জন্য পারমাণবিক লক্ষ্যগুলির মধ্যে একটি হ'ল ট্রান্সক্রিপশনাল কন্ট্রোল প্রোটিন সিআরইবি। ডেভিড গ্লানজম্যান এবং ক্রেগ বেইলির সহযোগিতায়, কান্ডেল সিআরইবিকে দীর্ঘমেয়াদী মেমরি স্টোরেজের সাথে জড়িত একটি প্রোটিন হিসাবে চিহ্নিত করেছিলেন। সিনাপটিক সংযোগের সংখ্যা বৃদ্ধির একটি ফল হলো সিআরইবি অ্যাক্টিভেশন। সুতরাং, স্বল্প-মেয়াদী মেমরিটি বিদ্যমান সিনাপসের কার্যকরী পরিবর্তনের সাথে যুক্ত ছিল, যখন দীর্ঘমেয়াদী মেমরি সিনাপটিক সংযোগ সংখ্যার পরিবর্তনের সাথে যুক্ত ছিল।
হিব্বীয় শেখার জন্য পরীক্ষামূলক সহায়তা
কান্ডেলের গবেষণাগারে পর্যবেক্ষণ করা কিছু সিনাপটিক পরিবর্তন হিব্বিয়ান তত্ত্বের উদাহরণ দেয়। একটি নিবন্ধ অ্যাপ্লিয়া সিফন-প্রত্যাহার প্রতিবিম্বের মধ্যে হিব্বীয় শিক্ষার ভূমিকা বর্ণনা করে।
কলম্বিয়া বিশ্ববিদ্যালয়ে অবিচ্ছিন্ন কাজ
১৯৭৪ সাল থেকে, কান্ডেল সক্রিয়ভাবে কলম্বিয়া বিশ্ববিদ্যালয়ের সাইকিয়াট্রি বিভাগে নিউরবায়োলজি এবং আচরণ বিভাগের সদস্য হিসাবে সক্রিয়ভাবে অবদান রেখেছেন। ২০০৮ সালে, তিনি এবং ড্যানিয়েলা পোলাক আবিষ্কার করেছিলেন যে নির্দিষ্ট অবস্থায় ইঁদুরগুলি ক্ষতি থেকে সুরক্ষার জন্য নির্দিষ্ট শব্দ করে, যাকে বলে "সুরক্ষা শিক্ষা," এই আচরণ হতাশা কাটাতে ওষুধের মত কাজ করে। স্নায়ুকোষে প্রকাশিত এই তথ্য, হতাশা বিরোধী এবং আচরণগত চিকিত্সার মধ্যে পারস্পরিক ক্রিয়া সম্পর্কে আরও অধিকতর অধ্যয়নকে অবহিত করে।
ক্যান্ডেল আরো পরিচিত পাঠ্যপুস্তকগুলি লিখতে সহায়তা করার জন্য যেমন প্রিন্সিপালস অফ নিউরাল সায়েন্সের পক্ষেও সুপরিচিত। প্রথম ১৯৮১ সালে প্রকাশিত এবং এখন এর পঞ্চম সংস্করণে, নিউরাল সায়েন্সের নীতিমালা প্রায়শই বিভিন্ন মেডিকেল স্কুল এবং স্নাতক প্রোগ্রামগুলিতে একটি পাঠ্য এবং রেফারেন্স বই হিসাবে ব্যবহৃত হয়। কান্ডেল ১৯৭৪ সাল থেকে মার্কিন যুক্তরাষ্ট্রের জাতীয় বিজ্ঞান একাডেমির সদস্য ছিলেন। তিনি ১৯৭৪ সাল থেকে কলম্বিয়া বিশ্ববিদ্যালয়ে ছিলেন এবং নিউইয়র্ক সিটিতে বসবাস করছেন ।
চলচ্চিত্রের তালিকা
পেট্রা সিগার পরিচালিত, ইন সার্চ অফ মেমরি (২০০৮)
আল মাকমুর মসজিদ
আল মাকমুর মসজিদ মধ্য জাকার্তার চিকিনি এলাকার জালান রাদেন সালেহ রায়াতে অবস্থিত এবং ঐ এলাকার সবচেয়ে পুরাতন মসজিদগুলোর একটি। পূর্বে এটি জিকিনি মসজিদ নামে পরিচিত ছিল।
প্রাথমিক ইতিহাস
মসজিদটি ঊনবিংশ শতাব্দির বিখ্যাত রোমানীয় চিত্রাকার প্রয়াত রাদেন সালেহ এর নিজস্ব জমিতে অবস্থিত। কথিত আছে যে, ১৮৫০ সালে রাদেন সালেহ নিজেই স্থানীয় মুসলমানদেরকে তার নিজের ভূমিতে সালাত আদায় করার জন্য মসজিদ নির্মাণ করতে অনুমতি দেন। ১৮৯৭ সালে, প্রয়াত চিত্রাকারের পত্নী জমিটি আলাতাস পরিবারকে, বিশিষ্ট পেরানাকান আরব ঔপনেবিশক বংশ এবং সরকারী আমলা, বিক্রি করে দেন।
আইনগত লিম্বো
প্রায় ত্রিশ বছর পরে, সৈয়দ ইসমাইল বিন সৈয়দ আব্দুল্লাহ বিন আলউ আলাতাস জমিটির কিছু অংশ নেদারল্যান্ডের রাণী কনিঙ্গিন এমা স্টিচিং এর নিকট বিক্রি করে দেন, পরবর্তীতে ঐ জমিতে চিকিনি হাসপাতালের ভিত্তিপ্রস্তর নির্মাণ করা হয়। সৈয়দ এবং মসজিদ কর্তপক্ষের মধ্যে জমির মালিকানা নিয়ে বিরোধ দেখা দিলে পুরাতন মসজিদটিতে স্বাভাবিক আসা যাওয়া বাধাপ্রাপ্ত হয়। এই সময়ে, মসজিদটি পুরাতন কাঠামোকে সালাত আদায়কারীদের সুবিধার জন্য চিলিওং নদীর তীরে সরিয়ে নেওয়া হয় যাতে তারা নদীতে অজুও করতে পারে।
দখল
রাদেন সালেহ মুসলমান সম্প্রদায়কে উইলের মাধ্যমে জমিটির মালিকানা দেয়ায় বা ওয়াকফ্ করে দেওয়ার মসজিদ কর্তৃপক্ষ তাদের সে অণুরোধ প্রত্যাখ্যান করে।
মসজিদটি অস্তিত্বকে নিশ্চিত করতে, ইন সিতু নামক একটি কমিটি গঠিত হয়। কমিটি মসজিদটির পুরাতন কাঠামোকে একটি স্থায়ী নির্দিষ্ট কাঠামোতে রূপান্তর করার সিদ্ধান্ত গ্রহণ করে। মসজিদ কমিটির সদস্যের মধ্যে ছিলেন আগুস সেলিম, মাস মনসুর এবং চক্রোয়ামিনোতো।
লাসে হালস্ত্রোম
লার্স স্‌ভেন "লাসে" হালস্ত্রোম (২ জুন ১৯৪৬) হলেন একজন সুয়েডীয় চলচ্চিত্র পরিচালক। তিনি পপ সঙ্গীতদল এবিবিএ-এর সঙ্গীতের ভিডিও নির্মাণ করে প্রথম পরিচিতি লাভ করেন। পরে তিনি চলচ্চিত্র নির্মাণে মনোনিবেশ করেন। তিনি সুয়েডীয় ভাষার মিৎ লিভ সোম হুন্দ (১৯৮৫) ও দ্য সিডার হাউজ রুলস (১৯৯৯) চলচ্চিত্র নির্মাণ করে দুবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্র হল হোয়াট’স ইটিং গিলবার্ট গ্রেপ (১৯৯৩) ও শোকোলা (২০০০), ক্যাসানোভা (২০০৫), হাচি: এ ডগ’স টেল (২০০৯) ও ডিয়ার জন (২০১০)।
প্রারম্ভিক জীবন
হালস্ত্রোম ১৯৪৬ সালের ২রা জুন সুইডেনের স্টকহোমে জন্মগ্রহণ করেন। তার পিতা একজন দন্ত চিকিৎসক এবং তার মাতা কারিন লাইবার্গ (১৯০৭-২০০০) ছিলেন একজন লেখিকা। তার মাতামহ আর্নস্ট লাইবার্গ কার্ল গুস্তাভ একমানের প্রথম মন্ত্রীসভার অর্থমন্ত্রী ও সুইডেনের লিবারেল পার্টির (১৯৩০-১৯৩৩) নেতা ছিলেন।
কর্মজীবন
হালস্ত্রোম সুয়েডীয় ভাষার মিৎ লিভ সোম হুন্দ (১৯৮৫) চলচ্চিত্র নির্মাণ করে আন্তর্জাতিক অঙ্গনে পরিচিতি অর্জন করেন এবং এই কাজের জন্য শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এরপর তিনি মার্কিন চলচ্চিত্রে কাজ শুরু করেন। তার নির্মিত প্রথম মার্কিন চলচ্চিত্র ছিল ওয়ান্স অ্যারাউন্ড (১৯৯১)। তার প্রথম উল্লেখযোগ্য মার্কিন চলচ্চিত্র হল জনি ডেপ ও লিওনার্দো ডিক্যাপ্রিও অভিনীত হোয়াট’স ইটিং গিলবার্ট গ্রেপ (১৯৯৩)। ডিক্যাপ্রিও এই চলচ্চিত্রে শারীরিকভাবে আংশিক বিকল চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং ন্যাশনাল বোর্ড অব রিভিউ পুরস্কার অর্জন করেন।
২০০৫ সালে তিনি ইতালিয় অভিযাত্রী জাকোমো কাসানোভার আংশিক জীবনী অবলম্বনে ক্যাসানোভা চলচ্চিত্র নির্মাণ করেন। এতে নাম ভূমিকায় অভিনয় করেন হিথ লেজার। ২০০৯ সালে তিনি ১৯৮৭ সালের জাপানি চলচ্চিত্র হাচিকো মনোগাতারি অবলম্বনে নাট্যধর্মী হাচি: এ ডগ’স টেল চলচ্চিত্র নির্মাণ করেন। পরের বছর তিনি প্রণয়ধর্মী ডিয়ার জন (২০১০) চলচ্চিত্র পরিচালনা করেন।
২০১২ সালে লার্স কেপলারের সুয়েডিয় ভাষার হিপনোতিসোরেন উপন্যাস অবলম্বনে তার নির্মিত একই নামের চলচ্চিত্রটি ৮৫তম একাডেমি পুরস্কারে শ্রেষ্ঠ বিদেশি ভাষার চলচ্চিত্র হিসেবে সুয়েডিয় নিবেদন ছিল, কিন্তু চলচ্চিত্রটি চূড়ান্ত মনোনয়নে স্থান পায়নি।
মইনুল হোসেন চৌধুরী
মেজর জেনারেল মইনুল হোসেন চৌধুরী (জন্ম: ১৯৪৩, সিলেট - মৃত্যু: ১০ অক্টোবর ২০১০ ) বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অবদানের জন্য বাংলাদেশ সরকার তাকে বীর বিক্রম উপাধি প্রদান করে।
জন্ম ও শিক্ষাজীবন
মইনুল হোসেন চৌধুরীর জন্ম সিলেট জেলার বালাগঞ্জ উপজেলার শিওরখাল গ্রামে। তার বাবার নাম নূরুল হোসেন চৌধুরী এবং মায়ের নাম রিজিয়া খাতুন চৌধুরী। তার স্ত্রীর নাম রুবী চৌধুরী। তাঁদের এক ছেলে ও এক মেয়ে।
কর্মজীবন
মইনুল হোসেন চৌধুরী পাকিস্তান সেনাবাহিনীতে চাকরি করতেন। ১৯৭১ সালে মেজর হিসেবে দ্বিতীয় ইস্ট বেঙ্গল রেজিমেন্টে কর্মরত ছিলেন। তখন এই রেজিমেন্টের অবস্থান ছিল জয়দেবপুরে। ১৯ মার্চ জয়দেবপুরে সংঘটিত প্রথম সশস্ত্র প্রতিরোধের ইতিহাসে তিনি প্রথম ব্যক্তি যিনি বাঙালীদের ওপর গুলি চালাতে পাকিস্তানি কর্তৃপক্ষের দেওয়া নির্দেশ সরাসরি অমান্য করেন। ২৫ মার্চের পর এই জয়দেবপুর থেকেই পাকিস্তান সেনাবাহিনীর বিরুদ্ধে বিদ্রোহ করে বাঙালী সৈন্যদের নিয়ে যুদ্ধে যোগ দেন। কামালপুরসহ আরও কয়েক স্থানে তিনি যুদ্ধ করেন। মইনুল হোসেন চৌধুরী মেজর জেনারেল হিসেবে বাংলাদেশ সেনাবাহিনী থেকে অবসর নেন। সেনাবাহিনীতে চাকরিরত থাকাকালে প্রেষণে বিভিন্ন দেশে রাষ্ট্রদূত ও হাইকমিশনার হিসেবে দায়িত্ব পালন করেন। ২০০১ সালে তত্ত্বাবধায়ক সরকারের উপদেষ্টা হন।
মুক্তিযুদ্ধে ভূমিকা
১৯৭১ সালের ১ ডিসেম্বর-৩ ডিসেম্বর ব্রাহ্মণবাড়িয়া জেলার আখাউড়া উপজেলায় কুয়াশাচ্ছন্ন শীতের রাতে মইনুল হোসেন চৌধুরী ও তার সহযোদ্ধারা একটি গাছের নিচে দাঁড়িয়ে ছিলেন। কয়েক মাস আগে মাত্র ঘণ্টা দুয়েকের যুদ্ধে প্রায় ৩৫ জন সহযোদ্ধাকে নিজ চোখের সামনে শহীদ হতে দেখেন। আগে ঠিক করা ছিল, মিত্রবাহিনীর গোলন্দাজ দল ঠিক রাত ১১টা ৪৫ মিনিটে পাকিস্তান সেনাবাহিনীর অবস্থানে গোলাবর্ষণ শুরু করবে। চারদিকের নৈঃশব্দ্য ভেঙে ঠিক সময়ে গোলাবর্ষণ শুরু হলো। গোলাবর্ষণের প্রচণ্ডতা এমন যে, অনেক দূরে অবস্থানরত মুক্তিযোদ্ধাদের পায়ের নিচের মাটি কাঁপছিল। মইনুল হোসেন চৌধুরী তার সহযোদ্ধাদের এগিয়ে যাওয়ার নির্দেশ দিলেন। তার নির্দেশ পেয়ে মুক্তিযোদ্ধারা দ্রুত এগিয়ে যেতে থাকলেন। শত্রু পাকিস্তান সেনাবাহিনীকে হটিয়ে তিতাস নদীর পার, মুকুন্দপুর, সিংগাইর বিল আর আজমপুর মুক্ত করা তাঁদের লক্ষ্য ছিল। তারা পাকিস্তান সেনাবাহিনীর অবস্থানের কাছাকাছি (আনুমানিক ৪০০ মিটার দূরে) হওয়া মাত্র পূর্বপরিকল্পনা অনুসারে তাঁদের দূরপাল্লার কামানের গোলাবর্ষণ বন্ধ হয়ে গেল। এরপর দুই পক্ষের মেশিনগান ও রাইফেলের অবিরাম গোলাগুলি শুরু হলো। প্রকৃতপক্ষে কুয়াশায় ঢাকা সেই রাতে যুদ্ধ পরিচালনা অত্যন্ত কঠিন ছিল। ভোরের ঠিক পূর্ব মুহূর্তে পাকিস্তানি সেনাদের তুমুল পাল্টা আক্রমণ শুরু হয়। পাকিস্তান সেনাবাহিনীর পক্ষে যুদ্ধরত তাদের দুর্ধর্ষ প্রকৃতির প্রসিদ্ধ পাঠান রেজিমেন্ট-১২ ফ্রন্টিয়ার ফোর্স, এর সঙ্গে তাদের ভারী কামানের গোলাবর্ষণ। পাকিস্তান বিমানবাহিনীর দুটি স্যাবর জেটও মুক্তিযোদ্ধাদের অবস্থানে গোলা ফেলতে থাকল। সব মিলে প্রচণ্ড পাল্টা আক্রমণ। মইনুল হোসেন চৌধুরী এতে বিচলিত হলেন না। সাহসিকতার সঙ্গে তিনি যুদ্ধে নেতৃত্ব দিতে থাকলেন। সারা দিন যুদ্ধ চলল। একের পর এক পাল্টা আক্রমণ চালিয়েও পাকিস্তানিরা সফল হতে পারল না। মইনুল হোসেন চৌধুরীর নেতৃত্বে মুক্তিযোদ্ধারা সাহসিকতার সঙ্গে পাকিস্তানি আক্রমণ মোকাবিলা করে এগিয়ে যেতে থাকেন। পরদিন পাকিস্তানি সেনারা সেখান থেকে ব্রাহ্মণবাড়িয়ার দিকে পালিয়ে যায়।
স্কাই টাওয়ার (অকল্যান্ড)
স্কাই টাওয়ার  অকল্যান্ড সিবিডি, অকল্যান্ড, নিউ জিল্যান্ডের ভিক্টোরিয়া এবং ফেডারেল স্ট্রেইটসের কোণে অবস্থিত একটি পর্যবেক্ষণ ও টেলিযোগাযোগ টাওয়ার।এটি 328 মিটার (1,076 ফুট) লম্বা, মাটির স্তর থেকে ভবনের সরবোচ্চ বিন্দুর উপরে মাপা পর্যন্ত 4 এটি দক্ষিণ গোলার্ধের 5 এবং পৃথিবীর ২3 তম উচ্চতম টাওয়ারের সবচেয়ে উঁচু তলদেশটি নির্মিত।, "এটির উচ্চতা এবং অনন্য নকশা কারণে অকল্যান্ড এর আকাশে একটি আইকন ল্যান্ডমার্কে পরিণত হয়েছে।
"টাওয়ারটি স্কাইসিটি অকল্যান্ড ক্যাসিনো জটিল অংশ, মূলত ১৯৯৪ থেকে ১৯৯৭ সালের মধ্যে বিনোদন জন্য নির্মিত। বেশিরভাগ উচ্চ স্তরের জনসাধারণের কাছে অ্যাক্সেসযোগ্য, প্রতিদিন গড় ১,১৫০ দর্শক (415,000 বার প্রতি বছর) আকৃষ্ট হয়।
জনসেবা
স্কাই টাওয়ারের কিছু উচ্চ স্তরের যা জনসাধারণের কাছে অ্যাক্সেসযোগ্য:
টাওয়ারের অংশটিতে দুটি রেস্টুরেন্ট এবং একটি ক্যাফে রয়েছে- নিউ জিল্যান্ডের একমাত্র ঘূর্ণায়মান রেস্টুরেন্ট সহ, 190 মিটার (6২0 ফুট) স্থল থেকে অবস্থিত, যা প্রতি ঘন্টায় 360 ডিগ্রী ঘটিয়েছে। প্রধান পৃষ্ঠপোষক স্তরের উপর ভিত্তি করে একটি মেঝে অবস্থিত একটি brasserie- শৈলী বুফে রয়েছে। এটি বিভিন্ন উচ্চতায় তিনটি পর্যবেক্ষণের ডেক রয়েছে, প্রতিটি শহরটির 360 ডিগ্রি মতামত প্রদান করে।186 মিটার (610 ফুট) এ প্রধান পর্যবেক্ষণ স্তরের 38 মিমি (1.5 ইঞ্চি) পুরু গ্লাস ফর্মে রয়েছে যা স্থলভাগে দৃশ্যমান। \"স্কাইডেক\" লেবেলযুক্ত শীর্ষ পর্যবেক্ষণ ডেকটি 220 মিটার (720 ফুট) এ অবস্থিত প্রধান অ্যান্টেনার নিচে অবস্থিত এবং দূরত্বটি 82 কিমি (51 মাইল) পর্যন্ত ধারণ করে।
আলকাপ
আলকাপ হল ভারতের পশ্চিমবঙ্গ রাজ্যের মুর্শিদাবাদ, মালদহ ও বীরভূম জেলা এবং বাংলাদেশের রাজশাহী বিভাগে প্রচলিত একটি লোকনাট্য শৈলী। পশ্চিমবঙ্গের প্রতিবেশী বিহার রাজ্যের পুর্ণিয়া জেলা ও ঝাড়খণ্ড রাজ্যের দুমকা জেলাতেও আলকাপ প্রলচিত।
স্কাই টাওয়ার (অকল্যান্ড)
জনসেবা
টাওয়ারটিতে স্কাইজেম্প বৈশিষ্ট্য রয়েছে, যেটি 19২ মিটার (630 ফুট) 10 পর্যবেক্ষণ ডেক থেকে লাফায়, যার সময় একটি ঝাঁকুনি 85 কিমি / ঘণ্টা (53 মাইল) পর্যন্ত পৌঁছাতে পারে। ঝাঁপ দাও গাইড-ওয়্যার গাস্টসের ক্ষেত্রে টাওয়ারের সাথে সংঘর্ষের কারণে জাম্পারদের প্রতিরোধ করার জন্য নিয়ন্ত্রিত। "অ্যান্টেনা মাটির অংশে (300 মিটার বা 9 80 ফুট উচ্চতা) ঝাঁপা সফর গ্রুপগুলির জন্যও, সম্ভব, 10 বাইরের দিকে হাঁটার মতো।.
আলকাপ
নামকরণ
"আল" শব্দের অর্থ "কাব্যের অংশ" এবং "কাপ" শব্দের অর্থ "কাব্য"। আবার, 'আল' শব্দের একাধিক অর্থের মধ্যে একটি হল 'তীক্ষ্ণ', 'তীব্র' বা 'ধারালো'। অপরদিকে, 'কাপ' শব্দের একাধিক অর্থের মধ্যে একটি হল ’সং’ — রঙ্গস্থলে বিকৃত আকারে বা অঙ্গভঙ্গিতে দর্শকের কৌতুককর হাস্যোদ্দীপক বিষয়ের বা সামাজিক কুৎসিত বিষয়ের প্রতিমূর্তি বা চিত্র। আলকাপে নাচ, গান এবং এই হাস্য-কৌতুকোদ্দীপক অভিনয়ের সংমিশ্রণ ঘটেছে।
বিবরণ
এক-একটি আলকাপ দলে দশ থেকে বারো জন শিল্পী থাকেন। এঁদের নেতাকে বলে "সরদার" বা "গুরু"। দু বা তিন জন অল্পবয়সী শিল্পী থাকে, যাদের "ছোকরা" বলা হয়। এছাড়া এক বা দুই জন করে "গায়েন" (গায়ক), "দোহার", সম্মেলক গায়ক, বাজনাদার থাকে। আলকাপের পাঁচটি অংশ: "আসর বন্দনা", "ছড়া", "কাপ", "বৈঠকী গান" ও "খেমটা পালা"। অনুষ্ঠানগুলিতে গ্রাম্য সমাজ এবং সেই সমাজের আর্থ-সামাজিক অবস্থা প্রতিফলিত হয়।
থাই খাল
থাই খাল, যা ক্রা খাল বা ক্রা ইস্তমাস খাল নামে পরিচিত, এটি একটি খালের প্রস্তাবকে বোঝায়, যা দক্ষিণ থাইল্যান্ডের ক্রা ইস্তমাস'কে অতিক্রম করে আন্দামান সাগরের সাথে থাইল্যান্ডের উপসাগরকে সংযুক্ত করবে। অনুমান করা হচ্ছে যে এই খালটি পানামা খাল ও সুয়েজ খালের মতো সামুদ্রিক পণ্য পরিবহনের উন্নতি করবে।
খালটি মালাক্কা উপকূলের মধ্য দিয়ে যাতায়াত এবং জাপান ও চীনে তেলের চালানের জন্য ১,২০০ কিলোমিটার পথের বিকল্প সরবরাহ করবে। চীন এটিকে একবিংশ শতাব্দীর সামুদ্রিক সিল্ক রোডের অংশ হিসাবে উল্লেখ করে। ২০১৫ সালে খালের প্রস্তাব অনুযায়ী খালটি ১০২ কিলোমিটার দীর্ঘ, ৪০০ মিটার প্রশস্ত এবং ২৫ মিটার গভীর হবে। খালের পরিকল্পনাগুলি বিভিন্ন সময়ে আলোচনা ও অন্বেষণ করা হয়েছে, তবে কার্যকর করা হয়নি। সম্ভাব্য অর্থনৈতিক ও কৌশলগত সুবিধার বিপরীতে ব্যয় এবং পরিবেশ সংক্রান্ত উদ্বেগগুলি বিবেচিত হয়েছে।
ফেব্রুয়ারি ২০১৮ সালে, থাইল্যান্ডের প্রধানমন্ত্রী প্রয়ুত চ্যান-ও-চ ঘোষণা করেন যে খালটি সরকারের অগ্রাধিকারে নয়। তবে, ২০২০ সালের ১৬ জানুয়ারি, থাই প্রতিনিধি পরিষদ থাই খাল প্রকল্পটি অধ্যয়নের জন্য ১২০ দিনের মধ্যে একটি কমিটি গঠন করতে সম্মত হয়।
ইতিহাস
ক্রা ইস্তমাসের মধ্য দিয়ে একটি খাল, যা এশিয়ার আশেপাশে নৌপরিবহনের সময়কে সংক্ষিপ্ত করে দেওয়ার প্রস্তাব দেওয়া হয়েছিল ১৬৭৭ সালের দিকে। থাই রাজা নারাই ফরাসি ইঞ্জিনিয়ার ডি লামারকে মরিদ (বর্তমান মিয়ানমারের) সাথে সংখখলার সংযোগ করার জন্য একটি জলপথ তৈরির সম্ভাবনা জরিপ করতে বলেছিলেন, কিন্তু ধারণাটি তৎকালীন প্রযুক্তির সাথে অযৌক্তিক হিসাবে বাতিল করা হয়।
খালের কোনও অগ্রগতি না হওয়ায় ১৯৯৩ সালে ইস্তমাস জুড়ে একটি স্থল সেতু নির্মাণ কাজ শুরু হয়। একটি মহাসড়ক তৈরি করা হয়, যা ইস্তমাসকে অতিক্রম করে, তবে উভয় প্রান্তের বন্দরগুলির অবস্থান নির্ধারিত ছিল না বলে হাইওয়ে ৪৪—প্রকল্পের একমাত্র সমাপ্ত অংশ— সমুদ্রের শেষ হয় না। মহাসড়কের দুটি লেন ১৫০ মিটার দূরে নির্মিত হয়, রেলপথ ট্র্যাকের স্থান এবং একটি পাইপলাইন স্থাপন করার জন্য। ২০২০ হিসাবে, হাইওয়েটি ৮°১৮.১১′উত্তর ৯৮°৪৭.০৩′পূর্ব থেকে ৯°৯.৪৭′উত্তর ৯৯°৩১.০২′পূর্ব পর্যন্ত নির্মিত হয়েছে।
মালয়েশিয়া এবং সিঙ্গাপুরের উপর প্রভাব
খালটি পোর্ট ক্লাং, তানজং পেলেপাস এবং সিঙ্গাপুর সহ মালাক্কা স্ট্রেইট অঞ্চলের বন্দরগুলির সাথে সরাসরি প্রতিযোগিতা করবে। মালয়েশিয়ার বিজনেস টাইমসের মে ২০০২-এর একটি প্রতিবেদন অনুসারে, খালটি সমাপ্ত হওয়ার পরে ১৫ বছর ধরে মালয়েশিয়ার উপর কোনও প্রভাব অনুভূত হবে না। সিঙ্গাপুর প্রস্তাবিত খাল থেকে এর অর্থনীতিতে বিরূপ প্রভাব নিয়ে উদ্বেগ প্রকাশ করে। একটি প্রতিবেদনে অনুমান করা হয়েছে যে খালের ফলে সিঙ্গাপুর তার শিপিং বাণিজ্যের ৩০% হারাতে পারে।
২০১১ সালের হিসাবে, প্রতিদিন আনুমানিক ১৫.১ মিলিয়ন ব্যারেল তেল মালাক্কা উপকূলের মধ্য দিয়ে যায়, যা খালের সবচেয়ে নিকটতম বিকল্প হতে পারে। বন্দরের ফি এবং উপশুল্ক বাদ দিয়ে ১৯৯৫ সালের হিসাবে ২৬৫,০০০ ডিডব্লিউটি ডাবল-হুলযুক্ত ট্যাংকার চালাতে টন-মাইল প্রতি ০.০০১০৬ মার্কিন ডলার ব্যয় হয়।
ওয়েদারিং উইথ ইউ
ওয়েদারিং উইথ ইউ (天気の子) হল ২০১৯ সালের একটি জাপানি অ্যানিমে প্রণয়ধর্মী চলচ্চিত্র ফ্যান্টাসি চলচ্চিত্র যা কসমিক্ম্র ওয়েভ ফিল্ম দ্বারা প্রযোজিত এবং তোহো দ্বারা মুক্তি পায়। এটি একটি উচ্চ বিদ্যালয়ের ছেলেকে নিয়ে, যে তার গ্রামের বাড়ি থেকে টোকিওতে পালিয়ে যায় এবং একটি অনাথ মেয়ের সাথে বন্ধুত্ব করে যার আবহাওয়া নিয়ন্ত্রণ করার ক্ষমতা রয়েছে।
চলচ্চিত্রটি ২০১৮ সালে কমিশন করা হয়েছিল, যা মাকোতো শিনকাই দ্বারা লিখিত ও পরিচালিত হয়েছিল। এটিতে কতারো ডাইগো এবং নানা মোরির কণ্ঠস্বর রয়েছে, যেখানে আতসুশি তামুরার অ্যানিমেশন পরিচালনা, মাসায়োশি তানাকা দ্বারা চরিত্রের নকশা, এবং রাডউইম্পস দ্বারা রচিত এর অর্কেস্ট্রাল স্কোর এবং সাউন্ডট্র্যাক রয়েছে; পরের দুজন এর আগে ইওর নেম (২০১৬) এ শিনকাই-এর সাথে সহযোগিতা করেছিলেন।
উৎপাদন
২আগস্ট, ২০১৮ তারিখে, মাকোতো শিনকাই ঘোষণা করেন যে তিনি একটি নতুন ফিচার ফিল্ম তৈরি করছেন যা পরের বছর মুক্তি পাবে। চলচ্চিত্র কর্মীদের মধ্যে চরিত্র ডিজাইনার হিসাবে মাসায়োশি তানাকা, অ্যানিমেশন পরিচালক হিসাবে আতসুশি তামুরা এবং আর্ট ডিরেক্টর হিসাবে হিরোশি টাকিগুচি অন্তর্ভুক্ত ছিলেন। শিঙ্কাই শিকাও সুগা চরিত্রের প্রতি তার প্রশংসা সম্পর্কে টুইট করেছেন এবং তিনি কেইসুকে সুগা চরিত্রের জন্য শেষ নামটি "ধার" করেছেন। ফেব্রুয়ারী ২০১৭ সালে, ওয়েদারিং উইথ ইউ এর প্লট উন্নয়ন শুরু হয়, এবং এপ্রিল মাসে, অক্ষর নকশা এবং উন্নয়ন শুরু হয়। জুলাই মাসে শিনকাই ছবির চিত্রনাট্য লেখা শুরু করেন। আগস্টে, উন্নয়ন, অবস্থান স্কাউটিং এবং তথ্য সংগ্রহ শুরু হয়। স্টোরিবোর্ডিং শুরু হয় অক্টোবরে। ২০১৮ সালের মে মাসে, অ্যানিমেশনের কাজ শুরু হয়, যখন জুলাই মাসে চলচ্চিত্রটিতে বৃষ্টির উপাদানের উন্নয়ন শুরু হয়। আগস্টে, কাস্ট অডিশন অনুষ্ঠিত হয়েছিল এবং সেপ্টেম্বরে আর্ট ব্যাকগ্রাউন্ডের কাজ শুরু হয়েছিল। অক্টোবরে, চলচ্চিত্রের দুই নায়কের কাস্ট নির্ধারণ করা হয়েছিল। ২০১৮ সালের ১৩ই ডিসেম্বর তারিখে, চলচ্চিত্রটির প্রথম কী ভিজ্যুয়াল প্রকাশ করার জন্য একটি সংবাদ সম্মেলন অনুষ্ঠিত হয় এবং ঘোষণা করা হয় যে এটি ১৯ জুলাই, ২০১৯ এ মুক্তি পাবে। ২০১৯ সালের জানুয়ারি মাসে চলচ্চিত্রটির জন্য ফটোশুটিং শুরু হয়। প্রিমিয়ারের ঠিক ১০০ দিন আগে ১০ এপ্রিল প্রথম ট্রেইলারটি মুক্তি পায়। ২৮ শে মে চলচ্চিত্রটির অতিরিক্ত পোস্টার এবং দ্বিতীয় ট্রেইলার মুক্তি পায়। [৫] ৭ জুলাইয়ের মধ্যে সব কাজ শেষ হয়ে যায় এবং চলচ্চিত্রটি মুক্তির জন্য প্রস্তুত হয়।
কাস্টিং
প্রায় ২,০০০ লোক এই চলচ্চিত্রের দুই নায়কের চরিত্রের জন্য অডিশন দিয়েছিল, যার মধ্যে কোটারো দাইগো এবং নানা মোরিকে বেছে নেওয়া হয়েছিল। অন্যান্য গুরুত্বপূর্ণ ভূমিকাগুলি আপনার নামের প্রত্যাবর্তনকারী ক্রু সদস্যদের দ্বারা পূর্ণ ছিল। দাইগো এবং মোরি ২৭ শে এপ্রিল, ২০১৯ এ তাদের অংশগুলি রেকর্ড করা শুরু করে। ২৯ শে মে, ২০১৯-এ, অতিরিক্ত কাস্ট ঘোষণা করা হয়েছিল: শুন ওগুরি (কেইসুকে সুগা), সুবাসা হোন্ডা (নাটসুমি), চিয়েকো বাইশো (টোমি), সাকুরা কিরুউ (নাগিসা আমানো), সেই হীরাইজুমি (ইয়াসুই), এবং ইউকি কাজি (তাকাই)।
সঙ্গীত
শিনকাই'র ইওর নেম-এর মতো, জাপানি রক ব্যান্ড রাডউইম্পস চলচ্চিত্রটির সাউন্ডট্র্যাক এবং স্কোর লিখেছিলেন এবং রচনা করেছিলেন।
অরণ্যকাণ্ড
thumb|রাবণ কর্তৃক [[জটায়ু (রামায়ণ)|জটায়ুর পক্ষচ্ছেদন, রাজা রবি বর্মা অঙ্কিত চিত্র]] রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তারা। একদিন রাবণের ভগিনী সুর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। সুর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে সুর্পনখার নাসিকা ও কর্ণ ছেদন করলেন। সুর্পনখার অপর রাক্ষস ভ্রাতা খর এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খরকে।
রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অণুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে পেরে সীতা গণ্ডীর বাইরে এসে তাকে ভিক্ষা দিতে গেলে দোষ্ট রাবণ বলপূর্বক সীতাকে অপহরণ করে নিজ রথে তুলে নিলেন।
জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপাতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন। যাত্রাপথে শবরী নামে এক বৃদ্ধা তপস্বিনী তাদের সুগ্রীব ও হনুমানের সাহায্য নেওয়ার পরামর্শ দিলেন।
ফিলিস্তিন জাতীয় ফুটবল দল
১২,৫০০ ধারণক্ষমতাবিশিষ্ট ফয়সাল আল-হুসাইনি আন্তর্জাতিক স্টেডিয়ামে কানানের সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফিলিস্তিনের জেরুসালেমে অবস্থিত। বর্তমানে এই দলের ম্যানেজারের দায়িত্ব পালন করছেন নুরুদ্দিন উলদ আলি এবং অধিনায়কের দায়িত্ব পালন করছেন মার্কাজ বালাতার রক্ষণভাগের খেলোয়াড় আব্দুল লতিফ বাহদারি।
ফিলিস্তিন এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, এএফসি এশিয়ান কাপে ফিলিস্তিন এপর্যন্ত ২ বার অংশগ্রহণ করেছে, যার প্রত্যেকবার তারা গ্রুপ পর্বে অংশগ্রহণ করেছে। এছাড়াও, ফিলিস্তিন ২০১৪ এএফসি চ্যালেঞ্জ কাপের শিরোপা জয়লাভ করেছে।
ক্যান্টনমেন্ট কলেজ, কুমিল্লা সেনানিবাস
অবস্থান ও প্রতিবেশ
বাংলাদেশে অবস্থিত একটি সামরিক কলেজ। কলেজটি ক্যান্টনমেন্ট বোর্ড ও বাংলাদেশ সেনাবাহিনী দ্বারা নিয়ন্ত্রিত হয়। ২০০২ সালে কলেজটি প্রতিষ্ঠিত হয়। কুমিল্লা শহর থেকে ১০ কি.মি.দূরে কুমিল্লা সেনানিবাসের পাশে কোটবাড়িতে অবস্থিত।
ইতিহাস
সেনানিবাস কর্তৃপক্ষ কুমিল্লা সেনানিবাস এলাকায় ক্যান্টনমেন্ট বোর্ডের সার্বিক ব্যবস্থাপনায় একটি ইন্টারমেডিয়েট কলেজ স্থাপনের প্রয়োজনিয়তা অনুভব করে। সে লক্ষে তৎকালীন মাননীয় জি ও সি মেজর জেনারেল জামিল ডি আহসান, বিপি, পিএসসি-এর উদ্যোগে তৎকালীন স্টেশন কমান্ডার কর্ণেল মিয়া মশিউজ্জামান, পিএসসি-এর প্রচেষ্টায় এবং সামরিক ভূমি ও সেনানিবাস অধিদপ্তরের পরিচালক মহোদয়ের সহযোগিতায় ২০০২ সালে বিদ্যমান ক্যান্টনমেন্ট বোর্ড মাধ্যমিক বিদ্যালয় ভবনের ৩য় ও ৪র্থ তলায় ভবন নির্মাণ করা হয়। ২০০২-২০০৩ শিক্ষা বর্ষ থেকে একাদশ শ্রেণীতে (বিজ্ঞান, মানবিক ও ব্যবসায শিক্ষা) ১৫ টি বিষয়ে পাঠ দানের অনুমতি কুমিল্লা শিক্ষা বোর্ড থেকে পাওয়া যায়। কিন্তু শিক্ষক ও কর্মচারী নিয়োগের জন্য প্রধানমন্ত্রীর কার্যালয় থেকে ছাড় পত্র যথাসময়ে পাওয়া যায়নি বিধায় ২০০২-২০০৩ শিক্ষা বর্ষে ছাত্র-ছাত্রী ভর্তি করা সম্ভব হয়নি। ১১ জানুয়ারী ২০০৩, তৎকালীন এরিয়া কমান্ডার মহোদয় কলেজ ভবন উদ্বোধন করেন। ২০০৩-২০০৪ শিক্ষা বর্ষ থেকে একাদশ শ্রেণীর বিভিন্ন শাখায় ছাত্র-ছাত্রী ভর্তি করার লক্ষে সামরিক ভূমি ও সেনানিবাস অধিদপ্তরের পরিচালক মহোদয় যথাসময় প্রয়োজনীয় সংখ্যক শিক্ষক ও কর্মচারী নিয়োগ দেন।প্রাক্তন স্টেশন কমান্ডার কর্ণেল লিয়াকত আলী খান নিয়োগ বোর্ডে উপস্থিত থেকে যোগ্য শিক্ষক নিয়োগের ক্ষেত্রে  গুরুত্বপূর্ণ ভূমিকা পালন করেন। প্রাক্তন জি ও সি মেজর জেনারেল মাসুদ উদ্দিন চৌধূরী, পিএসসি ২৮ সেপ্টেম্বর ২০০৩, কলেজের শ্রেণী কার্যক্রম আনুষ্ঠানিকভাবে উদ্বোধন করেণ।
ফিলিস্তিন জাতীয় ফুটবল দল
রামজি সালিহ, আব্দুল লতিফ বাহদারি, সাইব জেনদায়া, ফাহদ আত্তাল এবং সামিহ মারাবার মতো খেলোয়াড়গণ ফিলিস্তিনের জার্সি গায়ে মাঠ কাঁপিয়েছেন।
ক্যান্টনমেন্ট কলেজ, কুমিল্লা সেনানিবাস
শিক্ষা ব্যবস্থা
উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা বিভাগ সমূহ চালু আছে।
ফিলিস্তিন জাতীয় ফুটবল দল
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৮ সালের ফেব্রুয়ারি মাসে প্রকাশিত র‌্যাঙ্কিংয়ে ফিলিস্তিন তাদের ইতিহাসে সর্বোচ্চ অবস্থান (৭৩তম) অর্জন করে এবং ১৯৯৯ সালের এপ্রিল মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ফিলিস্তিনের সর্বোচ্চ অবস্থান হচ্ছে ৯০তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৬৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ক্যান্টনমেন্ট কলেজ, কুমিল্লা সেনানিবাস
একাদশ শ্রেণীতে ভর্তি
মাধ্যমিক পরীক্ষার ফলাফল অনুযায়ী একাদশ শ্রেণীতে প্রতি বছর বিজ্ঞান, মানবিক এবং ব্যবসায় শিক্ষা শাখায় ছাত্র ছাত্রী ভর্তি করানো হয়। সরকারী বিধি মোতাবেক অনলাইনে শুধুমাত্র টেলিটক মোবাইলে এসএমএসের মাধ্যমে ভর্তির আবেদন করতে পারে। ভর্তির ফলাফল প্রার্থীর ব্যবহৃত নম্বরে (মনোনীতদের) এসএমএসের মাধ্যমে জানিয়ে দেয়া হয়।
আসন সংখ্যাঃ
পাঠ্যক্রম বর্হিভূত কার্যক্রম
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। এছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়।
সহশিক্ষা কার্যক্রম
পড়াশোনার পাশাপাশি খেলাধুলাতে ও অনেক শুনাম রয়েছে। শিক্ষার্থীদের মেধা বিকাশের জন্য কলেজে গেমস ক্লাব, সাধারণ জ্ঞান ক্লাব, আর্ট এন্ড ফটোগ্রাফি ক্লাব, গনিত ক্লাব, বিজ্ঞান ক্লাব ও ইংলিশ ল্যাংগুয়েজ ক্লাব রয়েছে। এছাড়াও অন্তঃ কলেজ এর ছাত্র-ছাত্রীদের নিয়ে বার্ষিক ক্রিয়াপ্রতিযোগিতার আয়োজন করে থাকে। ছাত্র-ছাত্রীদের সর্বমোট ৩টি হাউজ এ ভাগ করা হয়।
হাউজ
গ্রন্থাগার
এ কলেজে সুসজ্জিত গ্রন্থাগার আছে। লাইব্রেরী কার্ড জমাদান সাপেক্ষে যে কেউ প্রয়োজনীয় বই নির্দিষ্ট সময়ের জন্য ইস্যু করে নিতে পারে। লাইব্রেরিতে দৈনিক, সাপ্তাহিক পত্রিকার ব্যবস্থা রয়েছে। লাইব্রেরিতে পৃথক পৃথক টেবিলে বসে পুস্তক এবং পত্র পত্রিকা পাঠ করা যায়।
স্বেচ্ছাসেবী সংগঠন
সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস গাইড চালু আছে।
পরিচালনা পর্ষদ
বাংলাদেশ সেনাবাহিনী এর প্রত্যক্ষ তত্ত্বাবধায়নে কলেজটি পরিচালিত হচ্ছে।
তথ্যসূত্র
১.কলেজ এর ওয়েবসাইট
ছোট যমুনা নদী
ছোট যমুনা নদী বাংলাদেশের উত্তরাংশের দিনাজপুর জেলা, জয়পুরহাট ও নওগাঁ এবং ভারতের পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ৫৬ কিলোমিটার। নদীটির ফুলবাড়ি এলাকায় প্রস্থ ১০৫ মিটার এবং গভীরতা ৬ মিটার। নদী অববাহিকার আয়তন ১৬০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ছোট যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৬।
গুরুত্বপূর্ণ শহর
ফুলবাড়ী, বিরামপুর, পাঁচবিবি, জয়পুরহাট ও নওগাঁ পৌরসভা এই নদীর পাড়েই অবস্থিত।
সিকিম জনতা পরিষদ
সিকিম জনতা পরিষদ বা এসজেপি (সিকিম পপুলার অ্যাসোসিয়েশন) হল ভারতের সিকিম রাজ্যের একটি রাজনৈতিক দল যার নেতৃত্বে ছিলেন এনবি ভান্ডারী ।
এসজেপি ১৯৭৯ সালের রাজ্য বিধানসভা নির্বাচনে জয়লাভ করে, যখন এটি ২২,৭৭৬ ভোট (৩১.৪৯%) পেয়েছিল এবং ১৭টি আসন জিতেছিল (মোট ৩২টির মধ্যে ৩১টিতে প্রার্থী ছিল)। ভান্ডারী মুখ্যমন্ত্রী হন।
পম্পেই লক্ষ্মী
পম্পেই লক্ষ্মী হল একটি হাতির দাঁতের মূর্তি যা পম্পেই-এর ধ্বংসাবশেষে আবিষ্কৃত হয়, যেটি ৭৯ খ্রিস্টাব্দে ভিসুভিয়াস পর্বতের অগ্ন্যুৎপাতে ধ্বংস হয়েছিল। ১৯৩৮ সালে ইতালীয় পণ্ডিত আমেদেও মাইউরি এটিকে খুঁজে পান। মূর্তিটি প্রথম শতাব্দীতে নির্মিত হয়েছিল। মূর্তিটি নারীসৌন্দর্য এবং প্রজননের একজন ভারতীয় দেবীর প্রতিনিধিত্বের ভাবনাপ্রসূত। এটি সম্ভব যে, ভাস্কর্যটি মূলত একটি আয়নার হাতল গঠন করেছিল। লক্ষ্মী প্রথম শতাব্দীতে ভারত ও ইতালির মধ্যে পণ্য ও সংস্থার বাণিজ্যিক ব্যবসায়ের অনুস্মারক। অনেক বছরের পরিশ্রমে ইতিহাসবিদরা সুদূর প্রাচ্য বিশেষ করে ভারতের সাথে রোমের বাণিজ্যের সংযোগ স্থাপন করতে সক্ষম হন।
মূলত, এটি ভাবা হয়েছিল যে মূর্তিটি প্রাচীন বৌদ্ধ, হিন্দু ও জৈনদের দ্বারা উপাসিত উর্বরতা, সৌন্দর্য ও সম্পদের দেবী লক্ষ্মীকে প্রতিনিধিত্ব করে। তবে, মূর্তিতত্ত্ব প্রকাশ করে যে চিত্ররূপটি খুব সম্ভব একটি যক্ষীর, যা উর্বরতার প্রতিনিধিত্বকারী একটি মহিলা বৃক্ষ-আত্মা, বা সম্ভবত ধ্রুপদী গ্রেকো-রোমান এবং ভারতীয় সংস্কৃতির মধ্যে একটি প্রাচীন বিনিময় থেকে ভেনাস-শ্রী-লক্ষ্মীর সমন্বয়িক সংস্করণ ।
নেপলস জাতীয় প্রত্নতাত্ত্বিক যাদুঘরের গাবিনেত্তো সেগ্রেতো-তে (গোপন যাদুঘর) এই মূর্তিটি এখন রয়েছে।